पाएं अपने शहर की ताज़ा ख़बरें और फ्री ई-पेपरडाउनलोड करें
रांची। रांची की पूर्व मेयर रमा खलखो ने मंगलवार को निगरानी के विशेष न्यायाधीश अवनी रंजन कुमार सिन्हा की अदालत में सरेंडर कर दिया। कोर्ट ने उन्हें 12 जून तक न्यायिक हिरासत में लेकर जेल भेज दिया। रांची नगर निगम चुनाव में कैश फॉर वोट मामले की नामजद आरोपी रमा खलखो की पुलिस को लंबे समय से तलाश थी। खलखो दोपहर 12 बजे कोर्ट परिसर पहुंची और सीधे निगरानी की अदालत में चली गईं। उनके अधिवक्ता नित्यानंद सिन्हा ने कोर्ट को बताया कि खलखो सरेंडर कर रही हैं। उन्होंने जमानत याचिका दायर नहीं की। इसके बाद कोर्ट ने खलखो को जेल भेज दिया।
कुर्की आदेश हो गया था पारित
रमा खलखो के खिलाफ कोर्ट ने मंगलवार की सुबह ही कुर्की जब्ती आदेश पारित कर दिया था। पहले उनकी गिरफ्तारी का वारंट जारी हुआ, लेकिन न तो पुलिस रमा को गिरफ्तार कर पाई और न ही उन्होंने सरेंडर किया। तब दो मई को कोर्ट ने रमा के खिलाफ इश्तेहार जारी किया। चार मई को उनके घर पर इश्तेहार चिपकाया गया। इसके बावजूद सरेंडर नहीं करने पर पुलिस ने कोर्ट में कुर्की जब्ती के लिए सोमवार को आवेदन दिया। इसी दौरान रमा की ओर से कुर्की आदेश को रोकने के लिए आवेदन दिया गया, जिसे कोर्ट ने खारिज कर दिया। मंगलवार को कुर्की आदेश पारित किया गया। इसे लेने के लिए जांच पदाधिकारी भी कोर्ट में आ गए, लेकिन तब तक रमा खलखो भी कोर्ट पहुंच गईं और सरेंडर कर दिया।
जेल जाने से पूर्व कोर्ट परिसर में रमा खलखो ने मीडिया से बातचीत करते हुए कहा कि मैं कभी फरार नहीं थी। आगे की स्लाईड्स पर -
फोटो - वसीम ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn